b'\n_START_ARTICLE_\nDiego Luna\n_START_SECTION_\nKehidupan awal\n_START_PARAGRAPH_\nLuna dilahirkan dengan nama Diego Luna Alexander di Bandar Mexico, anak kepada Fiona Alexander, seorang pereka kostum kelahiran British, dan Alejandro Luna, seorang pereka set yang merupakan salah seorang pereka set teater, pawagam dan opera yang paling disanjung di Mexico. Ibunya meninggal dunia dalam satu kemalangan kereta apabila dia berusia hanya dua tahun. Ibunya bekerja dalam industri perfileman dan telah memastikan bahawa ini adalah kehidupan yang Luna akan tumpukan. Bapanya juga menekankan kepentingan teater dan seni dalam hidupnya. Ketika Luna masih kecil, bapanya membawanya ke set teater dan mendidiknya mengenai semua aspek seninya yang berbeza, melanjutkan keinginannya untuk menjadi seorang pelakon dan mendukung tradisi keluarga.\n_START_SECTION_\nKerjaya\n_START_PARAGRAPH_\nSejak dari usia kecil lagi Luna mula berlakon dalam televisyen, filem dan teater. Peranannya yang pertama dalam televisyen adalah dalam wayang tahun 1991 El \xc3\x9altimo Fin de A\xc3\xb1o. Peranannya yang berikutnya dalam telenovela El Abuelo y Yo (1992) bersama-sama dengan rakan baiknya semasa kecil, Gael Garc\xc3\xada Bernal. Berikutan ini, Luna mula menerima kerja lakonan. Lonjakan besarnya tiba pada tahun 2001 apabila dia membintangi Y Tu Mam\xc3\xa1 Tambi\xc3\xa9n, sekali lagi bersama-sama dengan Garc\xc3\xada Bernal, sebagai watak Tenoch Iturbide._NEWLINE_Kini dia sedang membina nama di pasaran Amerika, seperti dengan membintangi bersama-sama dengan Bon Jovi dalam Vampires: Los Muertos (2002) dan Frida (2002) yang memenangi Anugerah Akademi.'